În 1994, apare albumul "Doi străini", cu Adrian Igrișan la voce. Discul include 12 piese între care și „Plouă la Woodstock”, cântec prin care Florin Grigoraș aduce un omagiu Festivalului de la Woodstock din 1969 și muzicii care s-a cântat acolo și care i-a influențat întreaga carieră artistică. În anul 1995, Adi Igrișan părăsește formația Riff și se alătură grupului rock timișorean Cargo, pentru a-l suplini pe solistul vocal Ovidiu Ioncu „Kempes”, care suferise un grav accident de motocicletă. Din 2003, Adrian Igrișan devine solistul principal al grupului Cargo, după plecarea lui „Kempes” în Australia.